Lilja Alfreðsdóttir mennta - og menningarmálaráðherra kynnti drög að nýjum þjónustusamningi við Ríkisútvarpið ( RÚV ) fyrir ríkisstjórn í gær . Þetta staðfestir ráðuneytið í svari við fyrirspurn Kjarnans . Samkvæmt lögum ber mennta - og menningarmálaráðherra að gera þjónustusamning við RÚV um fjölmiðlun í almannaþágu til fjögurra ára í senn . Þjónustusamningurinn , sem skilgreinir hlutverk , skyldur og umfang RÚV , rennur út í lok þessa árs . Nýr samningur mun taka gildi í byrjun næsta árs . Samkvæmt ráðuneytinu eru skyldur RÚV undirstrikaðar í samningnum , sem og almannaþjónustuhlutverk þess , en sérstök áhersla er lögð á að RÚV styðji við og efli íslenska tungu og menningu landsins „ enda er sterk staða tungumálsins ein af forsendum velsældar og menntunar . “ Auglýsing Ótímabært að svara hvers kyns breytingar verði á samningnum Jafnframt er lögð áhersla á , samkvæmt ráðuneytinu , að RÚV verji ákveðnum hluta af tekjum til kaupa á efni frá sjálfstæðum framleiðendum ásamt því að setja reglur um viðskiptaboð . Í svörun ráðuneytisins segir enn fremur að í raun sé ótímabært að svara því hvort miklar breytingar verði á samningnum þar sem hann sé nú í vinnslu . Samkvæmt heimildum Kjarnans er á meðal þess sem undir er í þeirri vinnu fjármögnun starfsemi RÚV og hvort að fyrirtækinu verði áfram heimilt að sækja sér tekjur á samkeppnismarkaði . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .